open-index/open-wikipedia-markdown huggingface dataset:
ज़ाहिदा हिना

**ज़ाहिदा हिना** (Urdu: زاہدہ حنا) (जन्म 1946) एक उर्दू कहानीकार, संपादक, लेखक व् नाटककार है!
## प्रारंभिक जीवन
ज़ाहिदा हिना का जन्म 5 अक्टूबर 1947 को सासाराम नमक गाँव में बिहार, भारत में हुआ। विभाजन के बाद इनके पिता मोहम्मद अबुल खैर कराची, पाकिस्तान आकर बसे। इन्होने अपनी पहली कहानी की रचना नौ साल की उम्र में की। इन्होने कराची विश्वविद्यालय से स्नातक की उपाधि ली तथा उनका पहला निबंध 1962 में प्रकाशित हुआ। उन्होंने पत्रकारिता को अपना कार्यक्षेत्र चुना और 1960 के मध्य में उन्होंने पत्रकारिता आरंभ की। 1970 में उन्होंने  विख्यात शाइर जॉन एलिया से विवाह किया। वे 1988 से 2005 तक दैनिक जंग नामक अखबर से जुडी रही और 2005 में उन्होंने दैनिक एक्सप्रेस नामक अख़बार का रुख किया। 2006 से वे एक भारतीय अख़बार दैनिक भास्कर की रविवार को प्रकाशित होने वाले पत्रिका 'रसरंग' में "पाकिस्तान डायरी" नामक लेख लिख रही हैं। वर्त्तमान में वे रेडियो पाकिस्तान, बी बी सी उर्दू, तथा वॉइस ऑफ़ अमेरिका पर कर्यरत हैं। वे कराची पाकिस्तान में रहती हैं।

## कार्य
जाहिदा हिना ने लगभग दो हज़ार से भी ज्यादा पत्रकारी लेख लिखे है ! उनके कई काहानिया हिंदी मराठी, बंगाली तथा अंग्रेजी में अनुवादित हुयी है ! उनके कुछ प्रमुख लेख इस प्रकार है :-
* " कैदी साँस लेता है "(कहानी संग्रह)
* " राह में अजल है " (कहानी संग्रह)
* " न जूनून रहा न पारी " (कहानी संग्रह)
* " दर्द-अ-शहर " (साहित्य)
* " दर्द-अ-आशोब " (साहित्य)
* " ज़र्द परतो का बाण " (साहित्य)
वे परमाणु हथियारों की विरोधी रही है !

## सम्मान
उन्हें कई सम्मानों से नवाज़ा गया है उनमे से कुछ इस प्रकार है !
* फैज़ पुरुस्कार 
* क.पी .पुरुस्कार 
* सार्क साहित्य पुरुस्कार 
* सिंध वक्ता पुरुस्कार 
२००६ में उन्हें पाकिस्तानी की सैनिक तानाशाह पुरुस्कार का विरोध में जन आन्दोलन को मज़बूत करने के लिए पाकिस्तान का सर्वोच्च साहित्य सम्मान दिया गया !

## यह भी देखे
* https://web.archive.org/web/20121007014054/http://en.wikipedia.org/wiki/Zahida_Hina

श्रेणी:पाकिस्तानी उर्दु साहित्यकार
श्रेणी:उर्दू लेखिका
श्रेणी:पाकिस्तानी पत्रकार
श्रेणी:1946 में जन्मे लोग
श्रेणी:जीवित लोग
हाफूस (आम)

**हाफूस** (अंग्रेजी में Alphanso अलफांसो, मराठी में हापूस, गुजराती में हाफूस (હાફૂસ) और कन्नड़ में आपूस (ಆಪೂಸ್), आम और जौनपुरी में स्वर्गबूटी भी कहा जाता है की एक किस्म है जिसे मिठास, सुगंध और स्वाद के मामले में अक्सर आमों की सबसे अच्छी किस्मों में से एक माना जाता है। यूरोपीय भाषाओं में इसका नाम **अलफांसो**, अफोंसो दि अल्बूकर्क (पुर्तगाली: Afonso de Albuquerque) के सम्मान में रखा गया है। 

फूल आने से लेकर पकने तक का समय लगभग 90 दिनों का होता और पकने का समय लगभग 15 दिन है ।   पकने के बाद इसे लगभग एक सप्ताह तक रखा जा सकता है और इसका यह गुण इसका निर्यात सुगम बनाता है। कीमत के मामले में यह आम भारत के सबसे महंगे आमों में से एक है और इसे मुख्यत: पश्चिम भारत में ही उगाया जाता है। इसका मौसम अप्रैल से मई के मध्य होता है और प्रत्येक आम का वजन 150 ग्राम से 300 ग्राम के मध्य होता है।

## भारत में इलाके
हाफूस आमों की सबसे बेहतरीन किस्म महाराष्ट्र के कोंकण इलाके में स्थित सिंधुदुर्ग जिले की तहसील देवगढ़ में उगायी जाती है, साथ ही सबसे अच्छे आम सागर तट से 20 किलोमीटर अंदर की ओर स्थित जमीन पर ही उगते हैं। इसके अलावा महाराष्ट्र का रत्नागिरि जिला, गुजरात के दक्षिणी जिले वलसाड और नवसारी भी हाफूस की पैदावार के लिए प्रसिद्ध हैं। 

बिहार के कुछ क्षेत्रों में भी हापुस की पैदावार शुरू की गयी है।

## चित्र
thumb|right|पुआल के बीच हाफूस आम|250px
thumb|right|हापुस आम का वृक्ष जिसमें फूल लगे हुए हैं

## सन्दर्भ सूची
श्रेणी:आम की किस्में
श्रेणी:फल
मिश्री

:*इससे मिलते जुलते *'मिस्री** शब्द का प्रयोग मिस्र देश से संबंधित के लिए किया जाता है, अतः कृपया उससे भ्रमित न हों।''


**मिश्री** या **मिसरी** शक्कर के क्रिस्टलों का एक रूप है, जिसे [[भारत]] व [[पाकिस्तान]] में एक मिष्ठान्न के रूप में प्रयोग किया जाता है, अथवा [[दूध]] को मीठा करने में प्रयोग किया जाता है।

== सांस्कृतिक महत्त्व ==
भारत में इसे [[हिन्दू|हिन्दुओं]] द्वारा देवताओं को भोग लगाने व प्रसाद के रूप में बाँटने में भी प्रयोग किया जाता है। भगवान [[कृष्ण]] को [[मक्खन]] व मिश्री प्रिय मानी जाती हैं। ब्रजभूमि में लिखे गये कई भक्तिगीतों में "**माखन और मिश्री**" शब्द एक साथ आते हैं। मिश्री को सात्त्विक खाद्य की श्रेणी में रखा जाता है। उत्तर भारत में होने वाले भगवती-जागरणों में प्रायः आधी रात की वेला में, उपस्थित लोगों को मिश्री प्रसाद के रूप में बाँटी जाती है, तब इसके सेवन से सात्त्विकता का पुनः संचार हो जाता है, तथा नींद नहीं आती है। <br />
मिश्री को संस्कृत में सिता, बंगाली में मिचरी कहा जाता है।

== पाककला में ==
भारत में मिश्री से कई मिठाइयाँ भी बनाई जाती हैं, जैसे- **मिश्री-मावा**, **मिश्री-पेड़ा''', जिन्हें प्रायः उत्तर-पश्चिम भारत, उत्तर प्रदेश, दिल्ली, राजस्थान, गुजरात, पंजाब आदि में खाया जाता है।

## आलंकारिक प्रयोग
मिश्री स्वाभाविक रूप से ही मिठास का उपमान है। किसी भी मीठी बात या सौम्य व्यक्ति को मिश्री की डली का विशेषण दिया जाता है। मीठी वाणी या स्वर बोलने को "कानों में मिश्री घोलना" कहा जाता है। इसी कारण से यह उत्तर भारत में प्रचलित नाम भी है, जैसे- मिश्रीलाल, मिसरीदेवी आदि।

श्रेणी:खान पान
वागडी

Kiya kr rhi he

## Mujhe apse milna hai
*हिन्दी-वागडी-हिन्दी विद्यार्थी शब्दकोश

श्रेणी:भारत की भाषाएँ
हार्डवेयर वर्णन की भाषा

एलेक्ट्रॉनिकी में, कोई भी प्रोग्रामन भाषा जो परिपथ के डिजाइन और उसके समुचित वर्णन के लिये प्रयोग की जाती है, **हार्डवेयर वर्णन की भाषा** (hardware description language या **HDL**) कहलाती है। प्रायः इसका उपयोग डिजिटल परिपथों के डिजाइन के लिया किया जाता है। 

## परिचय
हार्डवेयर वर्णन की भाषाएं टेक्स्ट में लिखे व्यंजकों पर आधारित हैं। ये परिपथ की स्थान-सम्बन्धी (spatial) और समय-संबंधी (temporal) संरचना और व्यवहार का वर्नन करती हैं। 'कॉनकरेंट प्रोग्रामिंग भाषाओं' की भातिं इनमें भी 'कॉनकरेंसी' (concurrency) से सम्बन्धित जानकारी बताने की सुविधा रहती है। दूसरे 'सॉफ्टवेयर प्रोग्रामन भाषाओं' के विपरीत इनमें समय सम्बन्धी जानकारी के लिये स्पष्ट व्यवस्था है क्योंकि 'समय' किसी भी एलेक्ट्रॉनिक हार्डवेयर का प्रमुख विशेषता है।

डिजिटल परिपथ के वर्णन की दो तरीके हैं-
* (१) **व्यवहारात्मक** (behavioural) 
* (२) **कार्यात्मक** (functional) 

## हार्डवेयर वर्णन की प्रमुख भाषाएँ

### एनालॉग परिपथ की डिजाइन के लिये

### डिजिटल परिपथ की डिजाइन के लिये

Verilog तथा VHDL दो सर्वाधिक प्रयुक्त तथा सर्वश्रेष्ट समर्थन से युक्त हार्डवेयर वर्णन की भाषाएँ हैं। 

## सन्दर्भ

## बाहरी कड़ियाँ
* Verilog-AMS Technical Subcommittee
* HCT - The HDL Complexity tool, used to determine design complexity.

श्रेणी:लॉजिक डिजाइन

श्रेणी:तकनीकी संचार
शून्य-दिवसीय आक्रमण

**शून्य-दिवसीय आक्रमण** (अंग्रेज़ी:zero-day attack) एक ऐसा सूचना-प्रौद्योगिकीय आक्रमण है, जिसमें कम्प्यूटर प्रोग्रामों की ऐसी कमियों का दोहन (दुरुपयोग) करने का प्रयास किया जाता है, जो दूसरों को या सॉफ़्टवेयर-डेवलपर को ज्ञात नहीं हों. ऐसी कमियों को 'शून्य-दिवसीय कमियाँ' कहते हैं। सॉफ़्टवेयर के डेवलपर द्वारा ज्ञात होने से पहले-पहले आक्रान्ताओं द्वारा ऐसे प्रोग्राम बनाकर प्रयोग किये जाते हैं, व साझा किये जाते हैं, जिनसे उस कमी का दुरुपयोग किया जाये, व कंप्यूटर पर आक्रमण किया जा सके; ऐसे कोड या प्रोग्राम शून्य-दिवसीय दोहक (अंग्रेज़ी:Zero-day exploit) कहलाते हैं।

शून्य-दिवसीय आक्रमण, डेवलपर के सजग होने के पहले दिन से भी पहले होता है, या उसी दिन होता है, जिसका अर्थ है कि डेवलपर को यह मौका नहीं मिला कि वह उस कमी के विरुद्ध सुरक्षात्मक पैबन्द बनाकर प्रयोगकर्ताओं में बाँट दे।

## सन्दर्भ


## बाहरी कड़ियाँ
* 0-Day Patch - Exposing Vendors (In)security Performance from techzoom.net
* Attackers seize on new zero-day in Word from InfoWorld
* PowerPoint Zero-Day Attack May Be Case of Corporate Espionage from FoxNews
* Microsoft Issues Word Zero-Day Attack Alert from eWeek
* Windows zero-day attack works on all Windows systems referring to Advisory 2286198 reported on 16 जुलाई 2010
* Zero-day exploit used in a targeted attack referring to MS11-050 from M86 Security Labs
*क्या है जीरो डे अटैक? 
*जीरो डे क्या है?
*जीरो क्लाइंट क्या है?

श्रेणी:कंप्यूटर
श्रेणी:सूचना प्रौद्योगिकी
रोहित शेट्टी

**रोहित शेट्टी** (जन्म १४ मार्च १९७३) हिन्दी फिल्म उद्योग बॉलीवुड के एक निर्देशक हैं। रोहित निर्देशित प्रमुख फिल्में गोलमाल, गोलमाल रिटर्न्स, ऑल द बेस्ट, गोलमाल ३, सिंघम,बोल बच्चन और सिम्बा हैं। इनकी गिनती बॉलीवुड के सबसे सफल निर्देशकों में होती है।

## व्यक्तिगत जीवन
रोहित कर्नाटक के मैंगलोर शहर से सम्बन्ध रखते हैं। उनके पिता हिन्दी और कन्नङ फिल्मों के विख्यात फाइट मास्टर एम. बी. शेट्टी थे जिन्होने कुछ फिल्मो मे अभिनय भी किया था। रोहित को बचपन से ही फिल्मों का शौक रहा है। रोहित का खुद का कहना है कि अभिनय उनके वश की चीज नही है। वह शुरु से ही एक निर्देशक बनना चाहते थे। हालांकि वह कुछ फिल्मों मे छोटी-मोटी भूमिकाओं मे दिखते रहते हैं।

## फिल्म निर्देशन
रोहित शेट्टी ने अपना कैरियर १७ वर्ष की उम्र मे सहायक निर्देशक के रूप मे कुकू कोहली की फिल्म फूल और काँटे से शुरु किया। यह फिल्म अजय देवगन की भी पहली फिल्म थी। इसके बाद रोहित ने कुकू के साथ एक और कोहिनूर फिल्म पर भी काम किया लेकिन यह फिल्म प्रदर्शित नही हो सकी। रोहित ने कुकू के साथ सुहाग, हकीकत और जुल्मी फिल्मों मे भी काम किया। अनीस बज्मी के साथ रोहित ने प्यार तो होना ही था मे भी सहायक निर्देशक के रूप मे काम किया। कॅरियर के शुरुआती दौर से अजय देवगन की फिल्मों से जुड़े होने की वजह से दोनों के बीच अच्छी दोस्ती हो गयी। यही वजह थी कि अजय ने रोहित को अपनी फिल्म राजू चाचा में एसोसिएट डायरेक्टर के तौर पर जोड़ा।

रोहित ने एक स्वतंत्र निर्देशक के रूप मे अपना कैरियर २००३ मे अजय देवगन और अभिषेक बच्चन अभिनीत फिल्म जमीन से शुरू किया। जमीन का बॉक्स ऑफिस पर प्रदर्शन औसत रहा। २००६ मे आयी हास्य फिल्म गोलमालः फन अनलिमिटेड ने रोहित को बॉलीवुड के सफल निर्देशकों के साथ ला खङा किया। इस फिल्म ने बॉक्स ऑफिस पर बहुत ही अच्छा व्यवसाय किया। यह रोहित के कैरियर की पहली हिट फिल्म थी। २००८ मे रोहित ने अपनी तीसरी फिल्म सण्डे का निर्देशन किया। इस फिल्म मे अजय देवगन, अरशद वारसी, इरफान खान और आयशा टाकिया मुख्य भूमिकाओं मे थे। यह फिल्म भी बॉक्स ऑफिस पर हिट रही। गोलमाल श्रृंखला की अगली फिल्म गोलमाल रिटर्न्स भी हिट रही। २००९ मे रोहित शेट्टी निर्देशित फिल्म ऑल द बेस्टः फन बिगिन्स उस साल की सबसे ज्यादा कमाई करने वाली फिल्मों मे से एक है। गोलमाल श्रृंखला की तीसरी फिल्म गोलमाल ३ ब्लॉकबस्टर साबित हुई।

गोलमाल सीरिज से लोकप्रिय हुए रोहित ने कॉमेडी फिल्मों के बाद २०११ मे अजय देवगन को मुख्य अभिनेता के रूप मे लेकर एक्शन फिल्म सिंघम का निर्देशन किया। यह शेट्टी के कैरियर की सबसे सफल फिल्म साबित हुई। बॉलीवुड के 100 करोड़ क्लब मे शामिल फिल्मों मे से यह भी एक है। सिंघम से मिली अपार सफलता के बाद रोहित शेट्टी बॉलीवुड में एक्शन डायरेक्टर के नाम से मशहूर हो गये। २०१२ मे रोहित ने एक बार फिर अजय देवगन और अभिषेक बच्चन को लेकर बोल बच्चन फिल्म का निर्देशन किया। इस फिल्म मे अमिताभ बच्चन बोल बच्चन के आइटम नंबर मे दिखाई दिये थे। गोलमाल ३ और सिंघम के बाद इस फिल्म ने भी १०० करोङ रुपये से ज्यादा की कमाई की। रोहित शेट्टी एकमात्र ऐसे निर्देशक हैं जिनकी तीन फिल्में गोलमाल ३, सिंघम और बोल बच्चन सौ करोड़ क्लब में शामिल हैं।करण जौहर ने रोहित शेट्टी और बोल बच्चन की जमकर तारीफ करते हुये कहा कि वह इंडस्ट्री में हमारे पास निसंदेह सबसे अधिक मुख्यधारा के व्यक्ति हैं। इसके बाद रोहित सुपरस्टार शाहरुख खान को लेकर चेन्नई एक्सप्रेस बनाने जा रहे हैं। इस फिल्म को प्रदर्शित होने से पहले ही 105 करोड़ रुपए में बेच दिया गया है।

### प्रमुख फिल्में

## सन्दर्भ

श्रेणी:निर्देशक
श्रेणी:हिन्दी निर्देशक
श्रेणी:जीवित लोग
सिंघम

***सिंघम*** 2011 में बनी हिन्दी भाषा की फिल्म है जिसका निर्देशन रोहित शेट्टी ने किया है व अजय देवगन, काजल अग्रवाल और प्रकाश राज मुख्य भूमिकाओं में है। यह २०१० में बनी तमिल फ़िल्म *सिंगम* का हिन्दी रूपांतरण है जिसमें सूर्य ने मुख्य भूमिका अदा की थी। फ़िल्म का निर्माण रिलायंस इंटरटेनमेंट द्वारा किया गया है जिन्होंने तमिल फ़िल्म का सह-निर्माण किया था। फ़िल्म को २२ जुलाई २०११ को रिलीज़ किया गया था और यह सर्वाधिक कमाई वाली फ़िल्मों में से एक बन गई।

## कथानक
फ़िल्म की शुरुआत एक ईमानदार पुलिस अफसर राकेश कदम (सुधाँशु पांडे) के आत्महत्या करने से होती है क्योंकि उसपर रिश्वत लेने का झूठा आरोप जयकांत शिकरे (प्रकाश राज) ने लगाया गया था जो गोवा का गुंडा राजनेता है। कदम की पत्नी मेघा कदम (सोनाली कुलकर्णी) इस बात का बदला लेने की कसम खाती है।

कहानी शिवागढ़ में बढती है जहां बाजीराव सिंघम (अजय देवगन), कदम की तरह ही एक ईमानदार पुलिस अफसर वहां के स्टेशन का मुखिया है। वह अपने गाँव की अधिकतर परेशानियां अहिंसा व आपसी सामंजस्य से सुलझाता ह। वह बल का उपयोग तभी करता है जब उसकी आवश्यकता होती है और इस कारण उसे गांववालों से सम्मान व प्यार दोनों मिलता है। गौतम भोसले ("गोटया", सचिन खेडेकर) एक व्यापारी है और सिंघम के पिता मानिकराव सिंघम (गोविन्द नामदेव) का मित्र है। एक दिन वह गाँव में अपनी बेटी काव्या (काजल अग्रवाल) के साथ आता है। सिंघम व काव्या एक दूसरे से प्यार करने लगते है।

सब कुछ अच्छा चल रहा होता है जब एक दिन जयकांत, जिसे बेल पर खून के आरोप में छोड़ा होता है, को शिवागढ़ आकार हर चौथे दिन बेल के कागज़ात पर हस्ताक्षर करने पड़ते है। स्वयं आने के बजाए वह अपने दो आदमियों को कार्य पूरा करने भेजता है जिससे सिंघम चिढ जाता है और जयकांत को स्वयं आकार हस्ताक्षर करने को कहता है। अपमानित हो कर जयकांत शिवगढ़ पहुँच जाता है पर गाँव वालों के सिंघम के प्रति निष्ठां व प्रेम देख कर बदला नहीं ले पाता। वह अपनी राजनैतिक शक्ति का प्रयोग करके सिंघम का तबादला गोवा में करवा लेता है ताकि उसे सबक सिखा सके।

सिंघम इस बात से अनजान की उसके तबादले के पीछे जयकांत का हाथ है, कोलवा पोलिस थाने में कार्यरत हो जाता है। उसके सहकारी, सब-इन्स्पेक्टर फडनिस (विनीत शर्मा), सब-इन्स्पेक्टर अब्बास (अंकुर नय्यर), मुख्य कांस्टेबल सावलकर (अशोक सर्राफ) जयकांत को उसके जुर्मों की वहजह से नफ़रत करते है परन्तु उसकी राजनैतिक तकाद के कारण उस पर कोई आरोप नहीं लगा पाते। डीएसपी पाटकर (मुरली शर्मा), सिंघम का सीनियर, जयकांत के लिए कार्य करता है और इसके खिलाफ़ सारे सबूतों को मिटाता रहता है। सिंघम इस बात को डीजीपी विक्रम पवार (प्रदीप वेलंकर) के पास ले कर जाता है परन्तु कुछ सिद्ध नहीं कर पाता क्योंकि जयकांत और पाटकर के खिलाफ उसके पास कोई सबूत नहीं होते। वहां का मंत्री अनंत नार्वेकर (अनंत जोग) भी सिंघम को मदद करने से इनकार कर देता है व उसे जयकांत के मामलों से दूर रहने को कहता है। हार कर सिंघम अपने गाँव वापस जाने का निर्णय लेता है परन्तु उसे काव्या रोक लेती है और उसे जुर्म से भागने की जगह उससे लड़ने को उकसाती है।

## मुख्य कलाकार
* अजय देवगन - बाजीराव सिंघम
* काजल अग्रवाल - काव्या भोसले
* प्रकाश राज - जयकांत शिक्रे
* सोनाली कुलकर्णी - मेघा कदम
* सचिन खेडेकर - गौतम भोसले/ग़ोटिया
* गोविन्द नामदेव - मानिकराव सिंघम
* मुरली शर्मा - डी एस पी पाटकर
* सुधाँशु पांडे - इंस्पेक्टर राकेश कदम
* अशोक सर्राफ - प्रभु भावलकर

## संगीत

## सन्दर्भ

## बाहरी कड़ियाँ

श्रेणी:भारतीय फ़िल्में

श्रेणी:2011 में बनी हिन्दी फ़िल्म
लोबसांग सांगेय

**लोबसांग सांगेय** ( ; जन्म १९६८), केन्द्रीय तिब्बती प्रशासन के प्रधानमन्त्री हैं। तिब्बत की निर्वासित सरकार के दूसरे प्रधानमंत्री जिन्हें तिब्बत के राजनितिक एवं आध्यात्मिक नेता दलाई लामा के राजनीति से सन्यास लेने की घोषणा करने के बाद प्रधानमंत्री के रूप में दुनिया भर में फैले तिब्बत के लोगों ने चुना। उन्होंने धर्मशाला में ८ अगस्त २०११ को प्रधानमंत्री पद की शपथ ली थी। वे लगातार दूसरी बार 27 अप्रैल 2016 को केंद्रीय तिब्बत प्रशासन के चुनाव आयोग द्वारा तिब्बत चुनावों के अंतिम परिणामों की घोषणा के आधार पर तिब्बत की निर्वासित सरकार के प्रधानमंत्री चुने गए।

दार्जिलिंग में जन्मे सांगे ने उच्च शिक्षा के लिए अमेरिका जाने से पूर्व दिल्ली में पढ़ाई की थी। वे हार्वर्ड लॉ स्कूल में सीनियर फैलो रह चुके हैं। सांगे सिक्किम की नेशनल डेमोक्रेटिक पार्टी के सदस्य हैं। वे 8 अगस्त 2011 से निर्वासित तिब्बती सरकार के सिक्योंग (प्रधानमंत्री) हैं.

## सन्दर्भ

## इन्हें भी देखें
*केंद्रीय तिब्बती प्रशासन या तिब्बत की निर्वासित सरकार
*तिब्बत की स्वतंत्रता का आन्दोलन

## बाहरी कड़ियाँ
* अगर पंचेन लामा जीवित हैं तो हमें उनको देखने की अनुमति दें : डॉ. लोबसांग सांगे (नवम्बर, २०२०)

श्रेणी:तिब्बती राजनेता
श्रेणी:तिब्बत के प्रधानमंत्री
श्रेणी:तिब्बती बौद्ध
मोरचा

thumb|220px|मोरचा के विभिन्न रंग
thumb|220px|जंग खाती रेलगाड़ी
**मोरचा** या **जंग** कई भिन्न प्रकार की लोहे की ऑक्साइडों (यानि लोहे और ऑक्सीजन के रासायनिक यौगिक) का नाम है। आम भाषा में इसे लाल और नारंगी रंग के उन पदार्थों के लिए प्रयोग किया जाता है जो पानी या हवा की मौजूदगी में लोहे और ऑक्सीजन की रासायनिक अभिक्रिया (रीऐक्शन) से बन जाते हैं। लोहे के संक्षारण (कोरोझ़न) में ज़ंग की अहम भूमिका है।

## मोरचा लगने की रासायनिक क्रिया
अगर शुद्ध लोहा (रासायनिक चिन्ह: Fe) शुद्ध पानी (H2O) या शुद्ध ऑक्सीजन (O2) के संपर्क में हो तो ज़ंग नहीं बनता। उसकी बजाए लोहे और ऑक्सीजन में अभिक्रिया (रीऐक्शन) से एक लोह ऑक्साइड की पतली परत बन जाती है जो कस कर लोहे से चिपककर उसको पूरी तरह ढक लेती है। इस परत को निष्क्रीय परत (पैसिविटी लेयर) कहा जाता है। इस परत के अन्दर का लोहा सुरक्षित रहता है। लेकिन सल्फ़र डायऑक्साइड (SO2), कार्बन डायऑक्साइड (CO2) या अन्य अशुद्धियों की उपस्थिति में यह परत ज़ंग का रूप धारण कर लेती है जो लोहे से चिपकता नहीं बल्कि अलग छिलने लगता है। इस से अन्दर का लोहा बार-बार बाहरी तत्वों से संपर्क में आ जाता है और वह भी ज़ंग बनता रहता है। इसी क्रिया को आम बोली में "ज़ंग खाना" कहते हैं।

## इन्हें भी देखें
* लोहा
* संक्षारण (कोरोझ़न)

## सन्दर्भ


श्रेणी:संक्षारण
श्रेणी:लोहा
श्रेणी:हिन्दी विकि डीवीडी परियोजना
हिमयुग

thumb|240px|हिमयुग के दौरान बर्फ़ की चादर का फैलाव
[thumb|240px|[अंटार्कटिका|ऐन्टार्कटिका पर बर्फ़ की चादर]]
**हिमयुग** या **हिमानियों का युग** पृथ्वी के जीवन में आने वाले ऐसे युगों को कहते हैं जिनमें पृथ्वी की सतह और वायुमंडल का तापमान लम्बे अरसों के लिए कम हो जाता है, जिस से महाद्वीपों के बड़े भूभाग पर हिमानियाँ (ग्लेशियर) फैल जाते हैं। ऐसे हिमयुग पृथ्वी पर बार-बार आयें हैं और विज्ञानिकों का मानना है के यह भविष्य में भी आते रहेंगे। आख़री हिमयुग अपनी चरम सीमा पर अब से लगभग २०,००० साल पूर्व था। माना जाता है कि यह हिमयुग लगभग १२,००० वर्ष पूर्व समाप्त हो गया, लेकिन कुछ वैज्ञानिकों का कहना है कि ग्रीनलैंड और ऐन्टार्कटिका पर अभी भी बर्फ़ की चादरें होने का अर्थ है कि यह हिमयुग अपने अंतिम चरणों पर है और अभी समाप्त नहीं हुआ है। जब यह युग अपने चरम पर था तो उत्तरी भारत का काफ़ी क्षेत्र हिमानियों की बर्फ़ की मोटी तह से हज़ारों साल तक ढका हुआ था।

## अन्य भाषाओँ में
अंग्रेज़ी में "हिमयुग" को "आइस एज" (ice age) कहते हैं।

## मुख्य हिम युग
वैज्ञानिकों को पाँच बड़े हिमयुग ज्ञात हैं:
* **ह्युरोनाई हिमयुग** (Huronian Iceage): यह सब से प्राचीन ज्ञात हिमयुग था और लगभग २.४ से २.१ अरब वर्ष पहले आपने चरम पर था। इसमें बहुत ही भयंकर सर्दी हुई थी और यह हिमयुग लम्बे अरसे तक रहा।
* **क्रायोजॅनाई हिमयुग** (Cryogenian Iceage): यह आज से लगभग ८५ से ६३ करोड़ वर्ष पूर्व हुआ और पिछले एक अरब वर्षों का सब से भयंकर हिमयुग माना जाता है। इसमें पूरी पृथ्वी बर्फ़ से ढक गई थी और माना जाता है के उस समय अंतरिक्ष से देखने पर यह एक पूरा सफ़ेद बर्फ़ का गोला नज़र आती।
* **ऐण्डीयाई-सहारवी हिमयुग** (Andean-Saharan Iceage): यह एक छोटा हिमयुग था जो आज से लगभग ४६ से ४३ करोड़ साल पहले घटा।
* **करू हिमयुग** (Karoo Iceage): यह ३६ से २६ करोड़ वर्ष पूर्व घटा। उस समय पृथ्वी पर वनस्पति और पौधे बहुत घने और विस्तृत हो गए। पृथ्वी के वायुमंडल में कार्बन डाईऑक्साइड कम और ऑक्सिजन की मात्रा बहुत ज़्यादा हो गई थी, जिस से धरती का तापमान काफ़ी गिर गया और हिमयुग आरंभ हो गया।
* **क्वाटर्नरी हिमयुग** (Quaternary Iceage): यह वह हिमयुग है जो अभी चल रहा है और लगभग २५ लाख वर्ष पूर्व आरंभ हुआ था। इस हिमयुग में तापमान और हिम का प्रकोप ऊपर-नीचे होता रहा है, जिस से समुद्रों का पानी भी ऊपर-नीचे उठता रहा है

## इन्हें भी देखें
* हिमानी

## सन्दर्भ


श्रेणी:मौसम
श्रेणी:पृथ्वी का प्राकृतिक इतिहास
श्रेणी:हिन्दी विकि डीवीडी परियोजना
श्रेणी:जलवायु इतिहास
*
गुजरमल मोदी अस्पताल एवं शोध केंद्र

राष्ट्रीय राजधानी क्षेत्र साकेत में स्थित यह दिल्ली का निजि क्षेत्र द्वारा संचालित प्रमुख अस्पताल है। वेलकम होटल के समीप स्थित इस अस्पताल की हृदय एवं अस्थि संबंधी चिकित्सा में विशेषज्ञता मानी जाती है। 
 
**पता**: प्रेस एन्क्लेव, मंदिर मार्ग, साकेत, दिल्ली - 110017 
**फोन**: 26965481 (011) (011) ४०६९९९९९

श्रेणी:दिल्ली के अस्पताल
फ़िल्टर कॉफी

अंगूठाकार|फ़िल्टर कॉफी
right|thumb|300px|पानी कॉफी पाउडर से होकर फिल्टर कागज से नीचे गिरता है जिए बरतन में इकट्ठा किया जा रहा है।
**फिल्टर कॉफी** कॉफी बनाने की एक विधि है जिसमें भूनी एवं पीसी हुई कॉफी के ऊपर जल डाला जाता है। पानी, कॉफी के तेल एवं गंध को लेकर फिल्टर से नीचे गिरता है। इसी द्रव को पिया जाता है।

## सन्दर्भ

श्रेणी:पेय
श्रेणी:कॉफ़ी के प्रकार
पचराही

**पचराही** भारत के छत्तीसगढ़ राज्य के कबीरधाम जिले का एक छोटा सा कस्बा है। हाल में ही यहाँ पुरातात्विक उत्खनन में प्राचीन मंदिर, बैल, लोहे का चुल्हा सहित कई सिक्के मिले हैं। इससे पचराही पुरातात्विक विशेषताओं को लेकर राष्ट्रीय परिदृश्य पर उभर आएगा। कल्चुरी राजाओं के इतिहास का गवाह यह इलाका देश के खास उत्खनन केंद्रों में गिना जाने लगा है।

पचराही एक नैसर्गिक और पुरातात्विक स्थल है। पुरातनकाल में राजाओं ने इस स्थान पर मंदिर व शहर इसलिए बसाया था क्योंकि वर्तमान कंकालिन मंदिर के पास आकर हाफ नदी उत्तर-पूर्व दिशा में बह रही है। जिन स्थानों पर नदी उत्तर यानी ईशान कोण में बहती है वह भाग हिन्दुशास्त्रों के मुताबिक सबसे पवित्र स्थान माना जाता है। ईशान कोण पर ईश्वर का निवास होता है। पचराही की भांति ही छत्तीसगढ़ में मदकू-द्वीप, सिरपुर भी ईशान कोण पर बहती है।

वहीं इलाहाबाद, अयोध्या व वाराणसी में गंगा, सरयू ईशान कोण की ओर बहती है। इन स्थलों पर शहर व मंदिर बसाने का यह भी अभिप्राय रहा है। श्री शर्मा ने बताया कि पचराही की सभ्यता इलाहाबाद आयोध्या व वाराणसी के समान है जहां उत्खनन प्रारंभ होते ही अनेक ऐतिहासिक चीजें मिली है।

## बाहरी कड़ियाँ
* धीरे-धीरे उभर रहा है एक भूमिगत शहर ; फणि-नागवंशी राजाओं की राजधानी होने का अनुमान
* पहचान बना पचराही
* पचराही में मिले प्राचीन अवशेष 
* पचराही में 11वीं सदी के तीन और सिक्के मिले 
* Gold coins of Ganga period found from Pachrahi excavation, Chhattisgarh

श्रेणी:छत्तीसगढ़
श्रेणी:ऐतिहासिक स्थान
पराश्रव्य मोटर

300px|right|thumb|पराश्रव्य मोटर की कार्यविधि
**पराश्रव्य मोटर** (ultrasonic motor) एक प्रकार की विद्युत मोटर है जो इसके एक अवयव के पराश्रव्य कंपन से शक्ति प्राप्त करके चलती है। 

## बाहरी कड़ियाँ
* Ultrasonic Actuators, Motors and Sensors page, from NASA JPL
* Design and performances of high torque ultrasonic motor for application of automobile 
* Design of miniature ultrasonic motors
* Ultrasonic Lens Motor
* Micro/Nano Physics Research Laboratory, with research on ultrasonic piezoelectric actuators by Dr James Friend 
* Institute of Piezomechanics, Kaunas University of Technology, Lithuania
* Disassembly of a Canon EF lens, revealing an ultrasonic motor
* Research Center for Microsystems and Nanotechnology, KTU, Lithuania

श्रेणी:विद्युत मोटर
इटौंजा

**इटौंजा** (Itaunja) भारत के उत्तर प्रदेश राज्य के लखनऊ ज़िले में स्थित एक नगर है।

## भूगोल
इटौंजा का औसत उन्नयन 124 मीटर (406 फुट) है।

## जनसांख्यिकी
भारत की जनगणना 2001 के अनुसार इटौंजा की जनसंख्या 6249 है, जनसंख्या का 54% पुरुषों और 46% महिलाओं द्वारा निर्धारित होता है। यहाँ की साक्षरता दर 61% है जो कि राष्ट्रीय औसत 59.5% से अधिक है। पुरुष साक्षरता दर 66% और महिला साक्षरता दर 54% है। इटौंजा की जनसंख्या का 15% हिस्सा, 6 वर्ष से कम आयु के बच्चों का है।

## आवागमन
राष्ट्रीय राजमार्ग 30 इसे कई अलग स्थानों से जोड़ता है।

## इन्हें भी देखें
* लखनऊ ज़िला

## बाहरी कड़ियाँ
* इटौंजा के एक राजघराने की कहानी, अवध के एक तालुकधारी

## सन्दर्भ

श्रेणी:उत्तर प्रदेश के नगर
श्रेणी:लखनऊ ज़िला
श्रेणी:लखनऊ ज़िले के नगर
पैदलपथ

[thumb|right|200px|[ब्राज़ील के साओ पाउलो का एक पैदलपथ]]
**पैदलपथ**, **पटरी**, या **फुटपाथ**, किसी सड़क के एक या फिर दोनों किनारों के साथ बना एक रास्ता है, जिसका प्रयोग पैदल चलने के लिए किया जाता है। आवश्यक नहीं है कि किसी पैदलपथ की ऊँचाई उसकी संपूर्ण लंबाई में समान रहे, अक्सर इसकी ऊँचाई लंबाई के साथ साथ परिवर्तित होती रहती है। पैदलपथ का तल अमूमन साथ लगने वाली सड़क की सतह से ऊँचा होता है, जो इसे सड़क पर चलने वाले यातायात से पृथक करता है। पैदलपथ का किनारा जो इसे यातायात अनुभाग से अलग करता है, कोर या कर्ब (अंग्रेजी:Kerb) कहलाता है और अक्सर पत्थर या कंक्रीट से निर्मित होता है। 

कभी कभी पैदलपथ के एक किनारे पर एक हरित पट्टी उपस्थित होती है जिसका प्रयोग झाड़ियों, घास, मौसमी फूल और पेड़ लगाने के लिए भी किया जाता है। भारत जैसे गर्म देश में पैदलपथ पर लगे पेड़ गर्मियों के मौसम में पैदल चलने वालों को छाया और ठंडक प्रदान करते हैं। 

## सन्दर्भ
बेन एफ्लेक

बेंजामिन गेजा एफ्लेक-बोल्ड (जन्म 15 अगस्त, 1972) एक अमेरिकी अभिनेता, निर्देशक, निर्माता और पटकथा लेखक हैं। उनकी प्रशंसा में दो अकादमी पुरस्कार और तीन गोल्डन ग्लोब पुरस्कार शामिल हैं। उन्होंने एक बच्चे के रूप में अपना करियर शुरू किया और पीबीएस शैक्षिक श्रृंखला द वॉयज ऑफ द मिमी (1984, 1988) में अभिनय किया। वह बाद में स्वतंत्र आने वाली उम्र की कॉमेडी डेज़ एंड कन्फ्यूज़्ड (1993) और विभिन्न केविन स्मिथ फ़िल्मों में दिखाई दिए, जिनमें मल्लराट्स (1995) चेज़िंग एमी (1997) और डोगमा (1999) शामिल हैं। अफ्लेक को व्यापक मान्यता मिली जब उन्होंने और बचपन के दोस्त मैट डेमन ने गुड विल हंटिंग (1997) लिखने के लिए सर्वश्रेष्ठ मूल पटकथा के लिए गोल्डन ग्लोब और अकादमी पुरस्कार जीता, जिसमें उन्होंने अभिनय भी किया। उन्होंने तब खुद को स्टूडियो फिल्मों में एक अग्रणी व्यक्ति के रूप में स्थापित किया। द ड्रामा आर्मगेडन (1998), रोमांटिक कॉमेडी फोर्सेस ऑफ नेचर (1999), वॉर ड्रामा पर्ल हार्बर (2001), और स्पाई थ्रिलर द सम ऑफ ऑल फियर्स (2002)।

### फिल्में

* द ड्रामा आर्मगेड़न
* फोर्सेज ऑफ नेचर
* वॉर ड्रामा पर्ल हार्बर
*बैटमैन वस सुपरमैन
*सूसाइड स्क्वाड
*जस्टिस लीग

## सन्दर्भ

श्रेणी:जीवित लोग
श्रेणी:अमेरिकी फ़िल्म अभिनेता
श्रेणी:1972 में जन्मे लोग
मैट डैमन

**मैथ्यू पैज "मैट" डेमोन** (जन्म अक्टूबर 8, 1970) एक अमेरिकी अभिनेता, पटकथा लेखक और लोकोपकारक हैं, जिनका अभिनय कैरियर *[[गुड विल हंटिंग]]* (1997) की सफलता के साथ शुरू हुआ। इस फिल्म की पटकथा मैट ने अपने दोस्त बेन एफ्लेक के साथ लिखी थी। इस युगल जोड़ी ने सर्वश्रेष्ठ पटकथा के लिये अकादमी पुरस्कार एवं गोल्डन ग्लोब पुरस्कार भी जीता। मैड डेमोन का सर्वश्रेष्ठ अभिनेता के लिये नामांकन भी हुआ। इसके अलावा इनकी जासूस जैसन बोर्न पर आधरित *बॉर्न त्रयी* में मुख्य भूमिका, *दि डिपार्टेड* मे नकात्मक भुमिका, *दि गुड शेफर्ड* मे एक उच्च खुफिया अधिकारी, इत्यदि भूमिकाओ के लिये आलोचको व जनसमान्य दोनो से प्रशंशा मिल चुकी है।

श्रेणी:जीवित लोग
श्रेणी:अमेरिकी फ़िल्म अभिनेता
श्रेणी:1970 में जन्मे लोग
स्वर्गपक्षी तारामंडल

thumb|220px|स्वर्गपक्षी (एपस) तारामंडल
**स्वर्गपक्षी** या **एपस** (अंग्रेज़ी: Apus) तारामंडल खगोलीय गोले के दक्षिणी भाग में दिखने वाला एक तारामंडल है। यह बहुत ही छोटा तारामंडल है और इसके सितारे भी कम रोशन हैं। इसकी परिभाषा लगभग ४०० वर्ष पूर्व दो डच नाविकों ने की थी, जिन्होनें पृथ्वी के दक्षिणी गोलार्ध (हेमिसफ़्येअर) से नज़र आने वाले १० अन्य तारामंडलों की भी परिभाषा की।

## नाम की उत्पत्ति
यूनानी भाषा में "एपस" का अर्थ होता है "बिना पैर वाला"। यह नाम स्वर्गपक्षी (बर्ड ऑफ़ पैराडाइज़) पर रखा गया था क्योंकि यह माना जाता था कि उनके पाऊँ नहीं होते, हालंकि बाद में यह एक मिथ्या साबित हुई।

## तारे और अन्य वस्तुएँ
स्वर्गपक्षी तारामंडल में चार मुख्य तारे हैं, हालांकि वैसे इसमें १२ तारों को बायर नाम दिए जा चुके हैं। सन् २०११ तक इनमें से किसी के भी इर्द-गिर्द कोई भी ग़ैर-सौरीय ग्रह परिक्रमा करता हुआ नहीं पाया गया था। इस तारामंडल में खगोलशास्त्रियों की दिलचस्पी वाले कुछ तारागुच्छ हैं और एक आई॰सी॰४६३३ नामक नीहारिका (नेब्युला) भी है।

## इन्हें भी देखें
* तारामंडल

## सन्दर्भ


श्रेणी:तारामंडल
श्रेणी:हिन्दी विकि डीवीडी परियोजना
ग्ली (धारावाहिक)

***ग्ली***&nbsp;&nbsp;एक अमेरिकी संगीतमय कॉमेडी-ड्रामा टेलीविजन शृंखला है जो कि अमेरिका में फॉक्स व कनाडा में ग्लोबल और फॉक्स कनाडा पे प्रसारित होता है। यह हाई स्कूल के ग्ली क्लब नई दिशाएँ की कहानी को प्रदर्शित करता है, जो कि शो कोर प्रतियोगिता के सर्किट पर भाग लेता है, जबकि उसके सदस्य रिश्ते, कामुकता और सामाजिक मुद्दों के साथ जूझते हैं। शृंखला रयान मर्फी, ब्रैड फ़ाल्हेक और इयान ब्रेन्न ने बनाई थी, जिन्होंने ग्ली पहली बार एक फिल्म के रूप में पेश किया। तीनो शो के सभी एपिसोड लिखते हैं और मर्फी व फ़ाल्हेक शो के मुख्य निर्देशक के रूप में कार्य करते हैं।

पायलट प्रकरण मई 19, 2009 को प्रसारित किया गया था और पहला सत्र सितम्बर 9, 2009 से जून 8, 2010 तक प्रसारित हुआ। दूसरा सत्र सितंबर 21, 2010 से शुरू होकर मई 24, 2011 को समाप्त हुआ तथा शो अब अपने तीसरे सत्र में कदम रखेगा।

श्रेणी:अंग्रेज़ी भाषा के टीवी कार्यक्रम
श्रेणी:दशक 2000 की अमेरिकी टेलिविज़न शृंखलाएँ
श्रेणी:अमेरिकी कॉमेडी-ड्रामा टेलिविज़न शृंखलाएँ
श्रेणी:दशक 2010 की अमेरिकी टेलिविज़न शृंखलाएँ
भारतीय पशु चिकित्‍सा परिषद

**भारतीय पशु चिकित्‍सा परिषद** (Veterinary Council of India) एक भारत का एक निगमित निकाय है जिसकी स्‍थापना भारतीय पशु चिकित्‍सा परिषद अधिनियम, 1984 के अंतर्गत की गई है। यह पाठ्यक्रम बनाकर पूरे भारत में गतिविधि के एक-समान मानक बनाए रखने के लिए पशु चिकित्‍सा संस्‍थानों को लाइसेंस देकर पशुचिकित्‍सा की शिक्षा को विनियमित करती है। 

## उद्देश्य
इसके उद्देश्‍य हैं:

* भारतीय पशु चिकित्‍सक रजिस्‍टर बनाना और रखना जिसमें उन सभी व्‍यक्तियों के नाम हों जिनके पास मान्‍यता प्राप्‍त पशु चिकित्‍सा अर्हता है और जो राज्‍य के किसी राज्‍य पशु चिकित्‍सा रजिस्‍टर में दर्ज हैं जिस पर भारतीय पशुचिकित्‍सा परिषद अधिनियम लागू होता हैं।

* पशु चिकित्‍सा संस्‍थाओं द्वारा मान्‍यता प्राप्‍त पशु चिकित्‍सा अर्हताएं देने के लिए अपेक्षित पशु चिकित्‍सा शिक्षा के न्‍यूनतम मानक निर्धारित करना।

* भारत में पशु चिकित्‍सा संस्‍थाओं द्वारा दी गई पशु चिकित्‍सा अर्हताओं को मान्‍यता देने या मान्‍यता वास लेने की सिफारिश करना।

* पशु चिकित्‍सकों द्वारा अपनाए जाने वाले व्‍यावसायिक आचरण, शिष्‍टाचार तथा आचार संहिता के मानक निर्धारित करना।

* पशुचिकित्‍सा शिक्षा में प्रशिक्षण देने वाली अन्‍य देशों में स्थित संस्‍थाओं के साथ उनकी अर्हताओं को पारस्‍परिक आधार पर मान्‍यता के लिए बातचीत करना।

* देश में पशु चिकित्‍सा व्‍यवहार को विनियमित करना।

* पशु चिकित्‍सा के व्‍यवहार तथा शिक्षा से संबंधित सभी विनियामक मामलों पर कें‍द्रीय और राज्‍य सरकारों को सलाह देना।

* विनियम बनाना।

* अधिनियम और उसके अंतर्गत बनाए गए नियमों तथा विनियमों के प्रावधानों को लागू करना।

## बाहरी कड़ियाँ
* भारतीय पशु चिकित्सा परिषद का जालघर
* भारतीय पशुपालन निगम लिमिटेड
* Bhartiya Pashupalan Nigam Limited

श्रेणी:पशु चिकित्सा
उरुभंग

**उरुभंग** (संस्कृत: ऊरुभंगम्), (अक्षरशः अर्थ- "घुटनों का टूटना"), भास द्वारा लिखा गया संस्कृत नाटक है। यह २री से ३री शताब्दी ईसवी के बीच लिखा गया। यह सुप्रसिद्ध महाकाव्य महाभारत पर आधारित है। उरुभंग भीम व दुर्योधन के युद्ध के दौरान व उसके बाद के दुर्योधन के चरित्र पर केन्द्रित है। यद्यपि उरुभंग की केन्द्रीय पटकथा वही है जो महाभारत में है, परन्तु भास द्वारा कुछ परिप्रेक्ष्यों को बदल दिये जाने से कथा का निरूपण बदल गया है। इनमें सबसे चरम बदलाव है- भास द्वारा दुर्योधन का चित्रण, जो कि महाभारत में एक खलनायक की तरह दिखता है, परन्तु उरुभंग में अपेक्षाकृत ज्यादा मानवीयगुणोपेत दिखाया गया है। जबकि संस्कृत नाट्य में दुःखान्त नाटक दुर्लभ होते हैं, भास द्वारा कथा का दुर्योधन वाला पक्ष प्रदर्शित करना इस कथा में दुःखान्तकीय तत्त्व डाल देता है।

## सारांश
thumb|right| भीम का एक चित्र
उरुभंग प्रसिद्ध महाकाव्य महाभारत से कुछ भिन्न है। जबकि मूल ग्रन्थ में दुर्योधन खलनायक है, उरुभंग में वह एक अलग प्रकाश में दिखाया गया है। हालाँकि उसके मूल बुरे कार्यों से उसे बख्शा नहीं गया है, परन्तु उसे नायकीय गुणों से युक्त चरित्र की तरह दिखाया गया है। यह नाटक उसकी मृत्यु के पहले होने वाली घटनाओं पर केंद्रित है; जब दुर्योधन अपने भूतकाल पर पछताता है, अपने परिवार के साथ सहानुभूति का रुख कर लेता है, तथा युद्ध की व्यर्थता का अनुभव करता है।

नाटक की शुरुआत में तीन सैनिक होते हैं, जो कि कौरव व पांडवों के बीच युद्ध पर आश्चर्य से देख रहे होते हैं। वे अपने समक्ष दृश्य को गहन विशदता के साथ वर्णन करते हैं, वे बारी बारी से वर्णन तथा उसपर विस्मयाभिव्यक्ति करते जाते हैं। जैसे जैसे वे युद्धक्षेत्र में चलते हैं, वे मँझले पांडव भीम तथा कौरव दुर्योधन के बीच युद्ध तक पहुँच जाते हैं। 

thumb|right| दुर्योधन का एक चित्र
फिर वे सैनिक भीम-दुर्योधन युद्ध का वर्णन करने लगते हैं। दर्शकगण यह युद्ध पूर्णतया इन तीन सैनिकों के वर्णन के माध्यम से देख रहे हैं। अन्ततः भीम दुर्योधन के अविरत प्रहारों से गिर पड़ता है। दुर्योधन भीम को मारने से इसलिए रुक जाता है कि वह भूमि पर पड़ा है, जबकि वह भीम द्वारा नियम लाँघने से अपने घुटने तुड़वा बैठता है।

## सन्दर्भ

श्रेणी:संस्कृत ग्रन्थ
श्रेणी:संस्कृत नाटक
आनन्दपुर

* आनन्दपुर साहिब
* आनन्दपुर, हल्द्वानी तहसील
* आनंदपुर-खुर्द गाँव, सहकुंड (भागलपुर)
* आनंदपुर गाँव, पिपरिया (लखीसराय)
* आनंदपुर, केन्दुझर
* आणंद, गुजरात
इल्हाम अलियेव

**इल्हाम हेदर ओगलू अलियेव** (अज़ेरी भाषा: İlham Heydər oğlu Əliyev, Илһам Һејдәр оғлу Әлиев, ایلهام علیف) एक अज़रबैजानी राजनेता है, जो, वर्ष २००३ से अज़रबैजान के राष्ट्रपति हैं। उनका जन्म २४ दिसम्बर १९६१ में हुआ था। अज़ेरी भाषा के अलावा वह अंग्रेज़ी, फ़्रान्सीसी, रूसी और तुर्की भाषाएँ भी बोलते है। 

अज़रबैजान के पूर्व राष्ट्रपति हेदर अलीयेव के बेटे और दूसरे बच्चे, अलीयेव अपने पिता की मृत्यु से कुछ समय पहले अनियमितताओं द्वारा परिभाषित राष्ट्रपति चुनाव के माध्यम से, अज़रबैजान के प्रधान मंत्री के रूप में दो महीने के कार्यकाल के बाद, 31 अक्टूबर 2003 को देश के राष्ट्रपति बने। उन्हें 2008 में दूसरे कार्यकाल के लिए फिर से चुना गया और 2009 के संवैधानिक जनमत संग्रह के कारण उन्हें 2013, 2018 और 2024 में अनिश्चित काल तक चुनाव में भाग लेने की अनुमति दी गई, जिसने राष्ट्रपतियों के लिए कार्यकाल की सीमा को हटा दिया। अपने पूरे चुनावी अभियान के दौरान, अलीयेव सत्तारूढ़ न्यू अज़रबैजान पार्टी के सदस्य थे, जिसका नेतृत्व वह 2005 से कर रहे हैं।

ऐसा माना जाता है कि अजरबैजान के तेल से समृद्ध होने के कारण अलीयेव के शासन की स्थिरता काफी मजबूत हो गई है और अजरबैजान में सत्तारूढ़ कुलीन वर्ग समृद्ध हो गया है, जिससे देश के लिए भव्य अंतरराष्ट्रीय कार्यक्रमों की मेजबानी करना संभव हो गया है, साथ ही व्यापक पैरवी के प्रयासों में भी संलग्न होना संभव हो गया है।

अलीयेव के परिवार ने राज्य-संचालित व्यवसायों से अपने संबंधों के माध्यम से खुद को समृद्ध किया है। उनके पास कई प्रमुख अज़रबैजानी बैंकों, निर्माण फर्मों और दूरसंचार फर्मों के महत्वपूर्ण हिस्से हैं, और आंशिक रूप से देश के तेल और गैस उद्योगों के मालिक हैं। अधिकांश संपत्ति अपतटीय कंपनियों के विस्तृत नेटवर्क के माध्यम से छिपाई गई है। 2012 में संगठित अपराध और भ्रष्टाचार रिपोर्टिंग परियोजना द्वारा अलीयेव को भ्रष्टाचार का 'पर्सन ऑफ द ईयर' नामित किया गया था। 2017 में, यह पता चला कि अलीयेव और उनका परिवार अज़रबैजानी लॉन्ड्रोमैट में शामिल थे, जो कि अलीयेव की आलोचना से ध्यान हटाने और उनके शासन की सकारात्मक छवि को बढ़ावा देने के लिए प्रमुख यूरोपीय राजनेताओं को भुगतान करने की एक जटिल मनी-लॉन्ड्रिंग योजना थी।

## इन्हें भी देखें
* आज़रबाइजान के राष्ट्रपति
* आज़रबाइजान

## सन्दर्भ

## बाहरी कड़ियाँ
* इल्हाम अलियेव की जीवनी अज़रबैजान के राष्ट्रपति का आधिकारिक जालस्थल
* इल्हाम अलियेव, लीडर प्रोफाइल- BBC Leader Profiles

श्रेणी:अज़रबैजानी राजनीतिज्ञ
श्रेणी:इल्हाम अलियेव
इन गॉड वी ट्रस्ट

thumb|"इन गॉड वी ट्रस्ट (हमें ईश्वर पर विश्वास है)"
**इन गॉड वी ट्रस्ट** (, अर्थात् *हमें ईश्वर में विश्वास है*) १९५६ से संयुक्त राज्य अमेरिका का आधिकारिक आदर्श वाक्य है। यह फ़्लोरिडा आधिकारिक आदर्श वाक्य भी है।

## सन्दर्भ

श्रेणी:संयुक्त राज्य अमेरिका
त्रिकोण तारामंडल

thumb|200px|त्रिकोण तारामंडल
**त्रिकोण** या **ट्राऐंगुलम** (अंग्रेज़ी: Triangulum) खगोलीय गोले के उत्तरी भाग में स्थित एक छोटा-सा तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। इसका नाम इसके तीन सबसे रोशन तारों से आता है जिनको कालपनिक लकीरों से जोड़ने से एक पतला सा समद्विबाहु (आसोसिलीज़) त्रिकोण बनता है।

## तारे
त्रिकोण तारामंडल में १५ तारे हैं जिन्हें बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करता हुआ पाया गया है। इस तारामंडल का सब से रोशन तारा बेटा ट्राऐंगुलाए (β Trianguli) नाम का एक सफ़ेद दानव तारा है जिसका एक धुंधला-सा साथी तारा भी है। इसका दूसरा सब से रोशन तारा अल्फ़ा ट्राऐंगुलाए (α Trianguli) नामक सफ़ेद-पीला महादानव तारा है और इसका भी एक नज़दीकी साथी तारा है। त्रिकोण तारामंडल का तीसरा सब से रोशन तारा ६ ट्राऐंगुलाए (6 Trianguli) है जो मध्यम-शक्ति की दूरबीन से देखने पर एक दोहरा तारा (एक पीला और एक नीला) ज्ञात होता है। वास्तव में इसके दोनों तारे स्वयं द्वितारे हैं।

तारों के अलावा, त्रिकोण तारामंडल के क्षेत्र में कुछ अन्य दिलचस्प खगोलीय वस्तुएँ भी हैं, जिनमें ट्राऐन्गुलम गैलेक्सी शामिल है। यह सर्पिल (स्पाइरल) गैलेक्सी पृथ्वी से लगभग ३० लाख प्रकाश-वर्ष दूर है और आकाशगंगा (हमारी गैलेक्सी) के साथ स्थानीय समूह का हिस्सा है। इस तारामंडल में कई अन्य गैलेक्सियाँ भी दिखती हैं।

## इन्हें भी देखें
* दानव तारा
* महादानव तारा
* स्थानीय समूह
* ट्राऐन्गुलम आकाशगंगा
* तारामंडल

## सन्दर्भ


श्रेणी:तारामंडल
श्रेणी:हिन्दी विकि डीवीडी परियोजना
*
गिरगिट तारामंडल

**गिरगिट** या **कमीलियन** (अंग्रेज़ी: Chamaeleon) तारामंडल खगोलीय गोले के दक्षिणी भाग में दिखने वाला एक तारामंडल है। यह बहुत ही छोटा तारामंडल है और इसके सितारे भी कम रोशन हैं। इसकी परिभाषा लगभग ४०० वर्ष पूर्व दो डच नाविकों ने की थी, जिन्होनें पृथ्वी के दक्षिणी गोलार्ध (हेमिसफ़्येअर) से नज़र आने वाले १० अन्य तारामंडलों की भी परिभाषा की।

## तारे
ययाति तारामंडल में तीन मुख्य तारे हैं, हालांकि वैसे इसमें १६ तारों को बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करता हुआ पाया गया है। इस तारामंडल के मुख्य तारे और अन्य वास्तुएँ इस प्रकार हैं -
* **मामाजॅक १** (Mamajek 1) - यह एटा कमीलियोन्टिस (η Chamaeleontis) पर केन्द्रित एक खुला तारागुच्छ है। इसकी आयु ८० लाख वर्ष से कम मानी जाती है और यह पृथ्वी से लगभग ३२० प्रकाश-वर्ष की दूरी पर स्थित है। इसमें बहुत से मुख्य अनुक्रम पूर्वी तारे देखे गए हैं।
* **गिरगिट काले बादल** (Chamaeleon dark clouds) - पृथ्वी से ४००-६०० प्रकाश वर्ष दूर यह एक काले आणविक बादलों का समूह है। इन बादलों में टी टौरी (T Tauri) प्रकार के छोटे तारे बन रहे हैं। यह मुख्य अनुक्रम पूर्वी परिवर्ती तारे होते हैं। इसमें कुछ B श्रेणी के तारे भी बन रहे हैं। कुल मिलकर इन बादलों में उपस्थित गैस और धूल का द्रव्यमान (मास) हमरे सूरज के द्रव्यमान से दसियों हज़ार गुना अधिक है।

## इन्हें भी देखें
* आणविक बादल
* तारामंडल

## सन्दर्भ

श्रेणी:तारामंडल
श्रेणी:हिन्दी विकि डीवीडी परियोजना
*
देवेन शर्मा

**देवेन शर्मा** (अँग्रेजी: Deven Sharma) अमेरिका की अन्तर्राष्ट्रीय रेटिँग एजेन्सी स्टैण्डर्ड एण्ड पुअर्स के अध्यक्ष रह चुके हैं। इसी एजेन्सी ने 6 अगस्त 2011 को अमेरिकी साख की रेटिँग AAA से घटा कर AA+ कर दी थी। जिसके बाद अमरीकी अधिकारियों ने एजेंसी की कड़ी आलोचना की थी। अमेरिका की क्रेटिड रेटिंग घटाए जाने को लेकर शर्मा चर्चा में आए थे। उसके बाद शर्मा ने अपने पद से इस्तीफ़ा दे दिया है। एस एण्ड पी ने शर्मा की जगह सिटी बैंक के चीफ ऑपरेटिंग ऑफिसर डगलस पीटरसन को नया प्रेसिडेंट बनाने का ऐलान किया था जिन्होने 12 सितंबर 2011 को अपनी जिम्मेदारी सँभाला। शर्मा 2006 में कायर्कारी वाइस प्रेसिडेंट के तौर पर स्टैंडर्ड एंड पुअर्स में आए थे। इससे पहले, वह मैकग्रा-हिल कंपनीज में कार्यकारी उपाध्यक्ष (वैश्विक रणनीति) थे। शर्मा मूल रूप से झारखण्ड के निवासी हैं।
## सन्दर्भ

श्रेणी:उद्यमी
श्रेणी:प्रवासी भारतीय
वेदी तारामंडल

**वेदी** या **ऍअरा** (अंग्रेज़ी: Ara) खगोलीय गोले के दक्षिणी भाग में वॄश्चिक और दक्षिण त्रिकोण तारामंडल के बीच स्थित एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। इसके कुछ मुख्य रोशन तारों को कालपनिक लकीरों से जोड़ने पर एक पूजा की वेदी का चित्र बनता है जिसपर इसका नाम पड़ा है।

## तारे
वेदी तारामंडल में १७ तारे हैं जिन्हें बायर नाम दिए जा चुके हैं। इनमें से ७ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के कुछ मुख्य तारे और अन्य वस्तुएँ इस प्रकार हैं:
* **बेटा ऍअरे** (β Arae) - जो पृथ्वी से ६०३ प्रकाश-वर्ष दूर स्थित एक K श्रेणी का चमकीला दानव या महादानव तारा है।
* **गामा ऍअरे** (γ Arae) - जो एक दोहरा तारा है। इसका अधिक रोशन तारा पृथ्वी से १,१४० प्रकाश-वर्ष दूर स्थित एक B श्रेणी का माहादनव है। इसका साथी (जो आकाश में इसके समीप लगता है लेकिन वास्तव में शायद नहीं है) एक A श्रेणी का मुख्य अनुक्रम (यानि बौना) तारा है।
* **मू ऍअरे** (μ Arae) - जो पृथ्वी से केवल ५० प्रकाश-वर्ष दूर G श्रेणी का मुख्य अनुक्रम तारा है (हमारा सूरज भी इसी श्रेणी का है)। यह तारा खगोलशास्त्रियों के लिए बहुत दिलचस्पी रखता है क्योंकि इसके इर्द-गिर्द ४ ग्रह पाए गए हैं। इनमें से तीन तो बृहस्पति की तरह गैस दानव ग्रह लगते हैं, लेकिन चौथे ग्रह की पृथ्वी और मंगल की तरह एक पथरीला ग्रह होने की सम्भावना है।
* **[[आकाशगंगा]]** (हमारी गैलेक्सी) का एक हिस्सा आकाश में वेदी तारामंडल के क्षेत्र में नज़र आता है और इसमें बहुत से खुले तारागुच्छ और नीहारिकाएँ स्थित हैं। इसमें ऍनजीसी ६३९७ (NGC 6397) नाम का एक गोल तारागुच्छ भी है जो हमसे ६,५०० प्रकाश वर्ष दूर है: यह हमारे सूरज से अब तक का सब से समीपी ज्ञात गोल तारागुच्छ है।

## इन्हें भी देखें
* ग़ैर-सौरीय ग्रह
* महादानव तारा
* तारामंडल

## सन्दर्भ

श्रेणी:तारामंडल
श्रेणी:हिन्दी विकि डीवीडी परियोजना
*
दक्षिण त्रिकोण तारामंडल

thumb|200px|दक्षिण त्रिकोण तारामंडल
**दक्षिण त्रिकोण** या **ट्राऐंगुलम ऑस्ट्रेली** (अंग्रेज़ी: Triangulum Australe) खगोलीय गोले के दक्षिणी भाग में स्थित एक छोटा-सा तारामंडल है। इसकी परिभाषा लगभग ४०० वर्ष पूर्व दो डच नाविकों ने की थी, जिन्होनें पृथ्वी के दक्षिणी गोलार्ध (हेमिसफ़्येअर) से नज़र आने वाले १० अन्य तारामंडलों की भी परिभाषा की। इस तारामंडल के तीन सब से रोशन तारे अगर कालपनिक लकीरों से जोड़े जाएँ तो एक समभुजा (इक्विलैटरल) त्रिकोण बनता है। इसे स्पष्ट रूप से त्रिकोण तारामंडल से भिन्न बताने के लिए इसे "दक्षिण त्रिकोण" का नाम दिया गया।

दक्षिण त्रिकोण तारामंडल में १० तारें हैं जिन्हें बायर नाम दिए जा चुके हैं, जिनमें से एक के इर्द-गिर्द एक ग़ैर-सौरीय ग्रह परिक्रमा करता हुआ पाया गया है। इस तारामंडल में ऍनजीसी ६०२५ (NGC 6025) नाम का लगभग ३० तारों का एक खुला तारागुच्छ भी है।

## इन्हें भी देखें
* अल्फ़ा ट्राऐंगुलाइ ऑस्ट्रालिस तारा
* ग़ैर-सौरीय ग्रह
* खुला तारागुच्छ
* तारामंडल

## सन्दर्भ


*
श्रेणी:तारामंडल
श्रेणी:हिन्दी विकि डीवीडी परियोजना
ऐन्नियुस क्विंतुस

**ऐन्नियुस क्विंतुस** (ई.पू. 239–169) को 'रोमन कविता का जनक' कहा जाता है। इनका जन्म इटली के दक्षिणपूर्व में कलाब्रिया प्रदेश के रूपदियाए नामक स्थान में हुआ था। ग्रीक, ऑस्कन और लातीनी, तीनों भाषाओं का अच्छा ज्ञाता होने के कारण ऐन्नियुस कहा करता था कि मुझे तीन हृदय प्राप्त है। युवावस्था में वह सेना में सैंचरियन (शताध्यक्ष) पद पर पहुँच गया था। कातो नामक जननायक इसको रोम ले गया। रोम में निवास आरंभ करने के थोड़े समय पश्चात्‌ ऐन्नियुस ने काव्यरचना आरंभ की। यहाँ उसका रोम के प्रभावशाली नेताओं से परिचय हुआ। यह मार्कुस के साथ ईतोलिया के अभियान में भी गया था जिसका वर्णन उसने अपने नाटकों में किया है। इसकी मृत्यु गठिया रोग से ई. र्पू. 169 में हुई।

इसकी रचनाओं की संख्या बहुत अधिक थी। किंतु इस समय तो उसकी विभिन्न रचनाओं में से कुछ पंक्तियाँ ही अवशिष्ट रह गई हैं जिनकी संख्या 1,000 से कुछ ही अधिक होगी। इन रचनाओं में से एक महाकाव्य में, जिसका नाम 'अनालैस' है, उसने रोम का इतिहास लिखा है। ऐन्नियुस के नाटकों में से 22 दु:खांत नाटकों, दो सुखांत नाटकों तथा एक ऐतिहासिक नाटक के उद्धरण मिलते हैं। इसकी अन्य रचनाओं की भी कुछ पंक्तियाँ अवशिष्ट है। पश्चात्‌कालीन कवियों पर उसकी रचनाओं का अत्यधिक प्रभाव पड़ा है। वह लातीनी का आदिकवि था तथा उसने ग्रीक काव्य और नाटक के प्रभाव को लातीनी भाषा में अवतीर्ण किया। इस्कीलस, सोफ़ोक्लीस तथा यूरीपिदेस की नाटयशैली की प्रतिध्वनि उसके नाटकों में स्पष्टतया सुनी जा सकती है। पर उसने अपने तीनों हृदयों की भावुकता की संपत्ति को एकमात्र हृदय (लातीनी) में उँडेलकर भावी साहित्यिकों का मार्ग प्रशस्त किया। इसी कारण सिसरो और क्विंतीलियन जैसे महान्‌ लेखकों ने उसकी प्रशंसा की एवं नुक्रितियुस, वर्जिल एवं ओविद उसके ऋणी हैं। कहते हैं, वह अत्यंत मिलनसार और प्रसन्नचित व्यक्ति था।

## बाहरी कड़ियाँ
* Fragments of Ennius' ''Annals'' at The Latin Library; text from Wordsworth (1874), line numbering from Warmington (1935)
* Ennius' ''Annales'': translation of all fragments at *attalus.org*; adapted from Warmington (1935)
* Ennius: translation of selected fragments at *elfinspell.com*; from *Specimens of the Poets and Poetry of Greece and Rome by Various Translators* (1847)

श्रेणी:रोमन कवि
श्रेणी:रोमन साहित्य
छेनी तारामंडल

thumb|200px|छेनी तारामंडल
**छेनी** या **सीलम** (अंग्रेज़ी: Caelum) खगोलीय गोले के दक्षिणी भाग में स्थित एक धुंधला-सा तारामंडल है। इसकी परिभाषा १८वी सदी में फ़्रांसिसी खगोलशास्त्री निकोला लूई द लाकाई (Nicolas Louis de Lacaille) ने की थी। इसका नाम एक तराशने के औज़ार पर रखा गया है जिसे हिंदी में "छेनी", लातिनी में "सीलम" और अंग्रेज़ी में चिज़ल (chisel) कहते हैं।

छेनी तारामंडल में ८ तारें हैं जिन्हें बायर नाम दिए जा चुके हैं, जिनमें से अगस्त २०११ तक किसी के भी इर्द-गिर्द कोई ग़ैर-सौरीय ग्रह परिक्रमा करता हुआ नहीं पाया गया था। इस तारामंडल में कोई भी तारा ४ खगोलीय मैग्नीट्यूड से अधिक चमक नहीं रखता। याद रहे कि मैग्नीट्यूड की संख्या जितनी ज़्यादा होती है तारे की रौशनी उतनी ही कम होती है। छेनी तारामंडल का सब से रोशन तारा अल्फ़ा सिलाइ (α Caeli) नाम का एक दोहरा तारा है। इस तारामंडल में एक अन्य तारा गामा सिलाइ (γ Caeli) नामक तारा भी है जिसको शक्तिशाली दूरबीन से देखने पर ज्ञात होता है के यह वास्तव में एक दोहरे तारे और एक द्वितारे का जोड़ा है (यानि कुल मिलकर चार ज्ञात तारे हैं)। इस तारामंडल में कुछ आकाशगंगाएँ भी हैं लेकिन वे केवल शक्तिशाली दूरबीनों से ही नज़र आती हैं।

## इन्हें भी देखें
* दोहरा तारा
* द्वितारा
* तारामंडल

## सन्दर्भ


श्रेणी:तारामंडल
श्रेणी:हिन्दी विकि डीवीडी परियोजना
मरिया गीताना ऐन्येसी

300px|right|thumb| मरिया गीताना ऐन्येसी 

**मरिया गीताना ऐन्येसी** (Maria Gaetana Agnesi) (1718-1799), इटली की गणितज्ञ, भाषाविद् और दार्शनिक, गणित के प्रोफ़ेसर की लड़की थी। इसका जन्म 16 मई 1718, को मिलान (इटली) में हुआ। वह 14 वर्ष की आयु में ही दार्शनिक विषयों पर नवीन विचार विद्वानों के संमुख उपस्थित किया करती थी। वह आरंभ से भिक्षुणी (नन) हो जाना चाहती थी, परंतु अन्य संबंधियों ने उसे रोक रखा। 20 वर्ष की आयु होने पर वह दुनिया से अलग होकर अपने घर में एकांतवास करके, अपना सारा समय गणित के अध्ययन में लगाने लगी।

चलन कलन में एक वक्र 'ऐन्येसी की लुब्धिका' (विच ऑव ऐन्येसी) कहलाता है। कहा जाता है, ऐन्येसी (फ्रेंच उच्चारण आन्येसी) एक समीकरण पर विचार करते-करते सो गई। रात्रि में, निद्रावस्था में ही, उसने कागज पर, स्वच्छतापूर्वक इस समीकरण के निरूपित वक्र को अंकित कर लिया। प्रात: काल उठने पर उसके आश्चर्य का ठिकाना न रहा जब उसने देखा कि कागज पर ठीक हल पहले से ही लिखा रखा है। 1752 ई में, 14वें पोप बेनेडिक्ट ने मिलान के विश्वविद्यालय में अपने स्थान पर ऐन्येसी की नियुक्ति कर दी। पिता के देहांत के बाद वह मिलान के ही एक संघ में संमिलित होकर भिक्षुणी हो गई। उसका निधन 1799 में हुआ।

उसका लिखा प्रधान ग्रंथ **'इंस्तितुत्सी अनालितिके अद उज़ो देला गिओवेंतू इतालियाना**' (Institu ioni analitiche uso dlla gioventu itlaliana) हैं, जो मिलान में 1748 में दो जिल्दों में छपा। इसका अंग्रेजी अनुवाद 1801 में छपा (अनुवादक जॉन कॉलसन)।

## अन्येसी की लुब्धिका
निम्नलिखित समीकरण अन्येसी की लुब्धिका का एक उदाहरण है-

:y = \frac{8a^3}{x^2+4a^2} 
जिसमे *a* कोई अशून्य चर है।

## सन्दर्भ
* एंटोनियो फ्ऱान्सेस्को फ्रिसी (Antonio Fransesco Frisi), 
* ईलोग इस्तोरीक द मादम्वाज़ेल आन्येसी (Eloge historiqude Mademoiselle Agnesi) (1807)।

## बाहरी कड़ियाँ
* podcast about this scholar

श्रेणी:गणितज्ञ
श्रेणी:इतालवी गणितज्ञ
श्रेणी:इतालवी भाषाविद
गुरू(सिख धर्म)

गुरू (पंजाबी:ਗੁਰੂ) एक सर्व उतम शक्ति है जो हर जीव आत्मा में ज्ञान भरती है। गुरू, संस्कृत शब्द है जिस का अर्थ है अँधेरे से रौशनी की तरफ लेकर जाने वाला।

सिख धर्म में गुरू अक्षर "शब्द" के लिए इस्तेमाल हुआ है। "शब्द" निरंकार दवारा प्रगट किया हुआ, उसका हुक्म/शक्ति है। "शब्द" को धुर की वाणी भी कहा गया है। यह वाणी सत पुरषों दवारा बिना कानो से सुनी जाती है और हृदये में प्रगट होती है। बाबा नानक व अन्य भक्तों ने इसी को अपना गुरू माना है। इसी द्वारा निरंकार का ज्ञान होता है। इसी को आसी ग्रंथ में सब से ऊपर माना गया है :
""श्री गुरू सब ऊपर"" - भट गयंद 

इसको बीज मन्त्र भी कहा जाता है। 
  
## गुरु (ਗੁਰੁ) बनाम गुरू (ਗੁਰੂ)
आदि ग्रंथ में गुरू और गुरु दोनों शब्दों में भेद रखा गया है।

जो सिर्फ मनुष्य जाती को ज्ञान दे, उसे *गुरु* कहा है, लेकिन जो हर जीव चाहे जानवर, मनुष्य, पेड़, पोधे आदिक में ज्ञान भरे उसके लिए *गुरू* शब्द का इस्तेमाल किया है। आम भाषा में यह शब्द अदल बदल लिए जाते हैं। लेकिन गुरमत विचार में इसकी भिन्नता साफ़ समझाई है। यही नहीं गुर, गुरदेव, सतगुर, सतगुरु, सतगुरू शब्दों को भी लोग एकसार मानते हैं।

श्रेणी:धर्म
जिराफ़ तारामंडल

thumb|200px|जिराफ़ तारामंडल

**जिराफ़** या **कमॅलपार्डलिस** (अंग्रेज़ी: Camelopardalis) खगोलीय गोले के उत्तरी भाग में स्थित एक अकार में बड़ा लेकिन धुंधला-सा तारामंडल है। इसकी परिभाषा सन् १६१२ या १६१३ में पॅट्रस प्लैंकियस (Petrus Plancius) नामक डच खगोलशास्त्री ने की थी। इसका अंग्रेज़ी नाम दो हिस्सों का बना है: कैमल (यानि ऊँट) और लेपर्ड (यानि धब्बों वाला तेंदुआ)। लातिनी में कैमलेपर्ड का मतलब था "वह ऊँट जिसपर तेंदुएँ जैसे धब्बे हों", यानि की जिराफ़।

## तारे व अन्य खगोलीय वस्तुएँ
जिराफ़ तारामंडल में ३६ तारें हैं जिन्हें बायर नाम दिए जा चुके हैं, जिनमें से अगस्त २०११ तक ४ के इर्द-गिर्द ग़ैर-सौरीय ग्रह परिक्रमा करते हुए पाए गए थे। इस तारामंडल में कोई भी तारा ४ खगोलीय मैग्नीट्यूड से अधिक चमक नहीं रखता। याद रहे कि मैग्नीट्यूड की संख्या जितनी ज़्यादा होती है तारे की रौशनी उतनी ही कम होती है। इसका सब से रोशन तारा बेटा कमॅलपार्डलिस (β Camelopardalis) है, जो ४.०३ की चमक (सापेक्ष कान्तिमान) रखता है और वास्तव में एक दोहरा तारा है। सन् २०११ में इसी तारामंडल के क्षेत्र में एक महानोवा (सुपरनोवा) मिला था। इसमें पृथ्वी से १.१ करोड़ प्रकाश-वर्ष दूर स्थित ऍनजीसी २४०३ (NGC 2403) नामक एक सर्पिल (स्पाइरल) आकाशगंगा भी स्थित है।

## वॉयेजर प्रथम यान
१९७७ में अमेरिकी अंतरिक्ष अनुसंधान संस्था नासा द्वारा छोड़ा गया वॉयेजर प्रथम यान इसी तारामंडल की दिशा में बढ़ रहा है। वर्तमान से लगभग ४०,००० सालों बाद यह जिराफ़ तारामंडल के ग्लीज़ ४४५ तारे से लगभग १.६ प्रकाश वर्ष की दूरी से गुज़रेगा। इस काल में यह तारा स्वयं भी हमारी ओर तेज़ गति से आ रहा है और जब वॉयेजर प्रथम इस के पास से निकलेगा उस समय यह तारा हमारे सूरज से लगभग ३.४५ प्रकाश वर्षों की दूरी पर होगा। इतने पास होने के बावजूद भी इस तारे की चमक पृथ्वी की सतह से बिना दूरबीन के देखे जाने के लिए पार्याप्त नहीं होगी। तब तक यान की बैट्रियाँ भी मृत हो चुकी होंगी और इस से कोई भी संकेत या चित्र पृथ्वी पर नहीं पहुँचेगा।

## इन्हें भी देखें
* दोहरा तारा
* सर्पिल आकाशगंगा
* तारामंडल

## सन्दर्भ


*
श्रेणी:तारामंडल
श्रेणी:हिन्दी विकि डीवीडी परियोजना
प्रौद्योगिकी सूचना, पूर्वानुमान एवं मूल्यांकन परिषद (टाइफैक)

**प्रौद्योगिकी सूचना, पूर्वानुमान एवं मूल्यांकन परिषद** (Technology Information, Forecasting and Assessment Council (TIFAC / टाइफैक)) भारत का एक स्वायत्तशासी संगठन है जिसे विज्ञान और प्रौद्योगिकी विभाग के अन्तर्गत 1988 में स्थापित किया गया था। इसके कार्यों में प्रौद्योगिकी के क्षेत्र में दूरदृष्टि, प्रौद्योगिकी प्रक्षेप-पथों (ट्रेजेक्ट्रीज) के मूल्यांकन और राष्ट्रीय महत्व के चुने हुए प्रौद्योगिकी क्षेत्रों में नेटवर्क कार्यों द्वारा प्रौद्योगिकी नवप्रवर्तन को सहायता प्रदान करना शामिल था।

1993 से टाइफैक ने विभिन्न संभावनाशील प्रौद्योगिकी क्षेत्रों में देश के लिए एक प्रौद्योगिकी दृष्टि तैयार करने का प्रमुख कार्य प्रारम्भ किया है। प्रौद्योगिकी परिदृश्य 2020 कार्यों के परिणाम स्वरूप 17 दस्तावेजों का सेट तैयार हुआ है जिसमें 16 प्रोद्योगिकीय क्षेत्रों और एक सेवाओं पर केन्द्रित है। यह प्रयास अनूठा और अग्रणी कार्य है जिसमें शिक्षा क्षेत्र, उद्योगों और सरकार के 5000 से अधिक वैज्ञानिक, प्रौद्योगिकीविद और कारपोरेट प्रबंधक जुड़े हैं। 

## बाहरी कड़ियाँ
* '''प्रौद्योगिकी सूचना, पूर्वानुमान एवं मूल्यांकन परिषद''' का जालघर 

श्रेणी:प्रौद्योगिकी पूर्वानुमान
कोर

[thumb|right|upright|कोर, [सड़क की नाली|नाली और बरसाती नाली]]
किसी सड़क के संदर्भ में एक **कोर** वह किनारा होता है जहाँ एक उठा हुआ पैदलपथ/फुटपाथ, सड़क माध्यिका या सड़क स्कंध किसी बिना उठी हुई सड़क या बिना उठे हुये रास्ते से मिलता है। 

आमतौर पर किसी कोर को कंक्रीट, डामर, या लंबे पत्थर (कोराश्म या उपांताश्म: अक्सर ग्रेनाइट) से बनाया जाता है। कोर दो उद्देश्यों की पूर्ति करता है: पहला यह सड़क से उचित जल निकासी के लिए एक नाली मुहैया कराता है और दूसरा यह किसी वाहन चालक को स्कंध, माध्यिका या पैदलपथ पर चढ़ने से रोक कर, उसे और पैदल यात्रियों को सुरक्षा प्रदान करता है।
## सन्दर्भ

## इन्हें भी देखें

श्रेणी:सड़क